שמעתם על אנשים שממלאים פיהם במים כדי לא לדבר, אבל מה לגבי אלה שפשוט מנשנשים פופקורן כדי שלא יצטרכו להוציא הגה? זה כנראה הקטע של אלה איילון, הדוגמנית שלא חוששת להביע את דעתה מול המצלמות על האי של "הישרדות" ולגרור תגובות קצת פחות אוהדות במסגרת העונה שבה היא מככבת בימים אלה - אבל כשצלם הפפראצי תופס אותה בדייט עם האקס, או שאולי לא, רז זלצרמן? שתיקה.
איילון בת ה-22, תועדה כשהיא נפגשת עם אהובה ומי שלאחרונה הפריד ממנה כוחות, שהוא בעצמו פליט "המירוץ למיליון". מצד אחד, נדמה שאלה ורז היו קצת פחות מרוצים מהתיעוד של הדרינק הזוגי שלהם בלב תל אביב (כולל גלגול עיניים מהצד שלה וניסיון לשנות נושא מהצד שלו). מצד שני, מי שלא מעוניין שידברו עליו, עורך כזה מפגש באינטימיות בבית.
אז מה בדיוק קורה בין הסוג-של-אקסים? כרגע, נדמה שזה מסובך. "זו שאלה טובה", הבהיר זלצרמן, בעוד שאיילון איחלה לכולם "רק בריאות, יש דברים יותר מעניינים מ'זה'", כפי שהגדירה את הדייט שלהם בחוסר חשק.
וואלה! סלבס לא מרוצה כשהיא מגלה שהלימון הכבוש נגמר במכולת. נו באמת, לא יכלו לדאוג למלאי?
אז בזוג או כפרט?